Publication: Magyar Közlöny
Issue: MK-2004-56 (Year: 2004, Number: 56)
Era: 2004-2010
Section: 5/2002. (II. 22.) EüM—FVM együttes rendelet (a továbbiakban: R.) 1. §-ának (9) bekezdése a következõ c) és
Paragraph Index: 2798

(1) Az R. 2. §-ának (1) bekezdése helyébe a következõ rendelkezés lép: „(1) A növények és növényi termékek növényvédõszermaradékát a termõhelyen betakarításkor és szüretkor, a raktárakban kitároláskor, a nagybani gyûjtõhelyeken, a kereskedelmi forgalomban, valamint a behozatali forgalomban rendszeresen ellenõrizni kell. A vizsgálatokat a nemzeti és a Szerzõdõ Államok által koordinált vizsgálati program szerint készített éves program alapján kell elvégezni. A program szerinti, illetve rendkívüli eset kapcsán a vizsgálatokat a 2. számú mellékletben feltüntetett analitikai vizsgálatra kijelölt intézmények laboratóriumai végzik. A vizsgálati programról és a vizsgálati eredményekrõl, a megtett intézkedésekrõl az Európai Bizottságot (a továbbiakban: Bizottság) és a Szerzõdõ Államokat minden év december 31-éig a Növény- és Talajvédelmi Központi Szolgálat (a továbbiakban: Központi Szolgálat) tájékoztatja. A kereskedelmi forgalomban végzett vizsgálatok eredményeit az intézmények éves jelentésben nyilvánosságra hozzák. A Nemzeti Akkreditáló Testület által növényvédõszer-maradék vizsgálatokra akkreditált laboratóriumok (a továbbiakban: akkreditált laboratóriumok) is jogosultak ellenõrzõ szermaradék vizsgálatok végzésére.”

Source: https://magyarkozlony.hu/hivatalos-lapok/8f0fff6a265b0e7c4257705ec9da8e449f659c2f/dokumentumok/99bf081b4297e9df6d777f7eea84daae88413562/letoltes